**Bendera pelangi** ialah, simbol utama komuniti lesbian, gay, biseksual, dan transgender (LGBT) dan pergerakan sosial LGBT. Warna-warna tersebut mencerminkan kepelbagaian komuniti LGBT dan spektrum seksualiti dan jantina manusia. Penggunaan bendera pelangi sebagai simbol kebanggaan gay bermula di San Francisco, California, dan menjadi adat di acara gerakan hak LGBT di seluruh dunia.

Pada asalnya direka oleh artis Gilbert Baker, Lynn Segerblom, James McNamara dan aktivis lain, reka bentuk itu menjalani beberapa semakan selepas bermula pada tahun 1978, dan terus memberi inspirasi kepada variasi. Walaupun bendera pelangi asal Baker mempunyai lapan warna, dari 1979 hingga kini, varian yang paling biasa terdiri daripada enam jalur: merah, oren, kuning, hijau, biru, dan ungu. Bendera biasanya dipaparkan secara mendatar, dengan jalur merah di atas seperti pelangi semula jadi.

Sejarah
-------

 Bendera pelangi ialah simbol kebanggaan lesbian, gay, biseksual, transgender dan queer (LGBT) dan gerakan sosial LGBT yang digunakan sejak 1970-an.
### Asal-usul

Gilbert Baker, dilahirkan pada tahun 1951 dan dibesarkan di Parsons, Kansas, pernah berkhidmat dalam Tentera AS antara 1970 dan 1972. Selepas dilepaskan, Baker belajar menjahit secara sendiri. Pada tahun 1974, Baker bertemu Harvey Milk, seorang pemimpin gay yang berpengaruh yang kemudiannya mencabar Baker untuk mencipta simbol buat komuniti gay. Bendera kebanggaan gay asal dikibarkan pada sambutan Perarakan Hari Kebebasan Gay di San Francisco pada 25 Jun 1978. Sebelum peristiwa itu, segi tiga merah jambu telah digunakan sebagai simbol untuk komuniti LGBT, walaupun mewakili satu babak gelap dalam sejarah homoseksual. Rejim Nazi telah menggunakan seg itiga merah jambu sebagai pengenalpastian lelaki yang ditahan sebagai homoseksual di kem tahanan sepanjang Perang Dunia Kedua. Dengan itu, daripada bergantung pada alat penindasan Nazi, pihak LGBT ingin mencari simbol inspirasi baharu.

 Versi lapan jalur asal direka oleh Gilbert Baker pada tahun 1978.
 Versi tujuh warna kerana ketiadaan kain merah jambu  
(1978–79)
 Versi enam warna popular sejak tahun 1979, dengan warna pirus dan nila digantikan dengan biru.
Rakan rapat Baker, pembuat filem bebas Arthur J. Bressan Jr. mendesaknya untuk mencipta simbol baharu pada "fajar baharu kesedaran dan kebebasan gay". Menurut profil yang diterbitkan dalam *Bay Area Reporter* pada 1985, Baker "memilih motif pelangi kerana perkaitannya dengan pergerakan *hippie* pada 60-an, tetapi dia menyatakan bahawa penggunaan reka bentuk itu bermula sejak zaman Mesir kuno." Orang ramai telah membuat spekulasi bahawa Baker telah diilhamkan oleh lagu Judy Garland, "Over the Rainbow"; Garland adalah antara ikon gay pertama, tetapi apabila ditanya, Baker berkata bahawa ia adalah "lebih kepada Rolling Stones dan lagu mereka 'She's a Rainbow'." Baker berkemungkinan dipengaruhi oleh "Bendera Kaum" (dengan lima jalur mendatar: merah, putih, coklat, kuning, dan hitam) yang popular dalam kalangan gerakan keamanan dunia dan <i>hippie</i> pada 60-an.

Bendera pelangi pertama yang ditugaskan oleh jawatankuasa kebanggaan baharu dihasilkan oleh pasukan yang termasuk artis Lynn Segerblom. Segerblom kemudiannya dikenali sebagai Faerie Argyle Rainbow; menurutnya, Segerblom mencipta proses pencelupan asal untuk bendera. Tiga puluh sukarelawan melukis dan menjahit dua bendera pertama bagi tujuan perarakan. Reka bentuk bendera asal mempunyai lapan jalur, dengan makna khusus diberikan kepada setiap warna:

|  |  |  |
| --- | --- | --- |
| Merah jambu |  | *Seks* |
| Merah |  | *Kehidupan* |
| Jingga |  | *Penyembuhan* |
| Kuning |  | *Sinar matahari* |
| Hijau |  | *Alam semula jadi* |
| Pirus |  | *Ajaib* |
| Nila |  | *Ketenangan* |
| Violet |  | *Semangat* |

Kedua-dua bendera yang asalnya dicipta untuk perarakan 1978 dipercayai hilang selama lebih empat dekad, sehingga satu daripadanya ditemui antara barang-barang Baker pada 2020.

Selepas pembunuhan Penyelia Bandar Raya San Francisco Harvey Milk yang gay pada 27 November 1978, permintaan bendera pelangi meningkat ketara. Sebagai tindak balas, syarikat bendera Paramount mula menjual versi menggunakan fabrik pelangi stok dengan tujuh jalur: merah, oren, kuning, hijau, pirus, nila dan ungu. Ketika Baker meningkatkan pengeluaran versi benderanya, Baker juga membuang jalur merah jambu panas kerana kain dalam warna itu tidak tersedia. Paramount Flag Co yang berpangkalan di San Francisco juga mula menjual lebihan stok bendera Rainbow Girls dari kedai runcitnya di sudut barat daya Polk and Post yang merupakan tempat kerja Baker.

Pada tahun 1979, bendera itu diubah suai sekali lagi. Bertujuan untuk menghiasi lampu jalan di sepanjang laluan perarakan dengan ratusan sepanduk pelangi, Baker memutuskan untuk membelah motif itu kepada dua dengan bilangan jalur genap mengapit setiap tiang lampu. Untuk mencapai kesan ini, Baker membuang jalur biru yang telah digunakan dalam bendera tujuh jalur. Hasilnya ialah versi enam jalur bendera yang akan menjadi standard pada masa hadapan—merah, oren, kuning, hijau, biru dan ungu.

Rujukan
-------

1. ↑  "Long-Lost Fragment of First Rainbow Pride Flag Resurfaces After Four Decades".
2. ↑  "The Rainbow Flag: Lynn Segerblom & Lee Mentley".
3. ↑  "The woman behind the Rainbow Flag". March 3, 2018.
4. ↑  "HERSTORY – Meet Lynn Segerblom, One of the Creators of the Original 1978 Rainbow Flag - WeHo Times West Hollywood Daily News, Nightlife and Events". July 18, 2018.
5. ↑  "The Rainbow Flag". Dicapai pada May 29, 2021.
6. ↑  Gilbert Baker (October 18, 2007). "Pride-Flyin' Flag: Rainbow-flag founder marks 30-years anniversary". *Metro Weekly*. Dicapai pada March 13, 2008.
7. ↑  "MoMA Acquires the Rainbow Flag". *MoMA.org*. Museum of Modern Art. Dicapai pada May 5, 2016.
8. ↑  "Rainbow Flag". *GLBT Historical Society*. June 25, 1978. Dicapai pada June 17, 2021.
9. ↑  "What Is The Original Gilbert Baker Rainbow Pride Flag, And What Does It Stand For?" (dalam bahasa Inggeris). November 10, 2021. Dicapai pada January 25, 2023.
10. ↑  "Rainbow Flag: Origin Story | Gillbert Baker". April 11, 2019. Diarkibkan daripada yang asal pada April 11, 2019. Dicapai pada June 11, 2019.
11. ↑  Mike Hippler (November 14, 1985). "Gilbert Baker: Street queen at the ball". *Bay Area Reporter*. Dicapai pada June 25, 2018.
12. ↑  The National Museum & Archive of Lesbian and Gay History; Lesbian and Gay Community Services Center (1996). *The Gay Almanac*. New York: Berkeley Books. m/s. 94. ISBN 978-0-425-15300-0. OCLC 636576927.
13. ↑  Higgs, David (1999). *Queer Sites: Gay Urban Histories Since 1600*. Psychology Press. m/s. 173–. ISBN 978-0-415-15897-8. Dicapai pada November 19, 2012 – melalui Google Books.
14. ↑  Fitzharris, Dustin (June 27, 2008). "True Colors Shining Through: The rainbow flag, a symbol of LGBT Pride, celebrates three decades". *New York Blade*. **12** (26): 9 – melalui EBSCO. I come from the '60s, so [the flag's] more about the Rolling Stones and their song 'She's a Rainbow,'" Baker said. "That era was a time when people were asserting themselves as artists in the true sense. But, I get the Garland thing, and being from Kansas, I double get it.
15. ↑  "World Peace Association: Brotherhood flag". Crwflags.com. Dicapai pada June 25, 2018.
16. ↑  Joye, Paula (November 18, 2011). "Wear it proud. Say it loud". *The Sydney Morning Herald*. Dicapai pada April 7, 2021.
17. ↑  "Symbols of Pride of the LGBTQ community". Carleton College. Diarkibkan daripada yang asal pada September 7, 2008. Noted as sourced to *The Alyson Almanac* from the college's library.
18. ↑  Goupil, Helene; Krist, Josh (2005). *San Francisco: The Unknown City*. Arsenal Pulp Press. m/s. 33. ISBN 978-1-55152-188-6.
19. ↑  "The woman behind the Rainbow Flag". *Los Angeles Blade* (dalam bahasa Inggeris). March 2, 2018. Dicapai pada March 8, 2018.
20. ↑  Hailey Branson-Potts (June 8, 2018). "On the 40th anniversary of the LGBTQ pride symbol, artist wants her rainbow flag story told". *Latimes.com*. Dicapai pada June 25, 2018.
21. ↑  Witt, Lynn; Thomas, Sherry; Marcus, Eric, penyunting (1995). *Out in All Directions: A Treasury of Gay and Lesbian America*. New York: Warner Books. m/s. 435. ISBN 978-0-446-67237-5. OCLC 37034700.
22. ↑  "San Francisco creator of gay flag shares story of strength, pride". *ABC7 News*. KGO-TV. March 1, 2017. Dicapai pada June 2, 2017.
23. ↑  *How the Pride Rainbow Flag Came to Be* (video). NBC News. June 23, 2016. Peritiwa berlaku pada 2:30. Diarkibkan daripada yang asal pada December 21, 2021. Dicapai pada June 2, 2017. It's a flag, it needed to have depth, and so I liked the idea that each color would represent an element of everyone's life.
24. ↑  *Gilbert Baker: The Gay Betsy Ross* (video). In the Life Media. June 23, 2016. Peritiwa berlaku pada 2:31. Diarkibkan daripada yang asal pada December 21, 2021. Dicapai pada June 2, 2017.
25. ↑  Melendez, Lyanne (June 5, 2021). "Original rainbow flag returns home to San Francisco after being lost for more than 40 years". *6abc Philadelphia* (dalam bahasa Inggeris). Dicapai pada June 10, 2021.
26. ↑  McGreevy, Nora (June 16, 2021). "Long-Lost Fragment of First Rainbow Pride Flag Resurfaces After Four Decades". *Smithsonian Magazine*. Dicapai pada May 21, 2022.
27. ↑  "San Francisco leaders George Moscone and Harvey Milk are murdered". *HISTORY* (dalam bahasa Inggeris). Dicapai pada January 27, 2023.
28. 1 2  "Unsung Heroes of the Gay World: Vexillographer Gilbert Baker: The Gay Betsy Ross". *UK Gay News*. April 17, 2008. Diarkibkan daripada yang asal pada July 21, 2009. Dicapai pada September 23, 2009.
29. ↑  "History of the Pride Flag" (PDF). Dicapai pada January 27, 2023.